钦定古今图书集成/明伦汇编/闺媛典/第088卷 > 方梦嘉妻瞿氏
## 钦定古今图书集成/明伦汇编/闺媛典/第088卷 > 方梦嘉妻瞿氏

按《苏州府志》：“瞿氏，昆山人，教谕良学女，方梦嘉妻。生
一女一子。而嘉病亡，瞿昼夜泣不成声。有姨姆念其
姑老子穉，劝改适，氏哀叫摧裂，以死自矢。姆再三强
之，一夕私谓其女曰：‘若与弟善事祖母，馁无啼，吾死
毋更殓，可以担土葬汝父旁’。女穉小，不甚防守，黎明
不见母，袒而泣。家人求之，已投缳空室死矣。时崇祯”
二年二月二十日。